1989 թվականի հոկտեմբերի 4-ին Մարմարաշենի կամավորական ջոկատի հրամանատարը Գնել Մանուկյանն էր (Մասիսի Գագո)։ Ջոկատը մարտական առաջադրանք էր ստացել մեկնելու Հադրութ՝ ամրապնդելու շրջանի Արփագյադուկ, Սպիտակաշեն, Պետրոսաշեն սահմանամերձ գյուղերի պաշտպանունակությունը։ Դրանք այն օրերն էին, երբ հաճախակի էին դարձել ադրբեջանցիների սադրանքները։ Նրանք ռուս օմօնականների հետ մեկտեղ դիմում էին ամեն ստոր միջոցի՝ հայաթափելու շրջանի բնակավայրերը։